ત્યાર બાદ ગુરૂવારે પીએમ મોદી અને પીએમ શિન્ઝો આબે સાબરમતી સ્ટેશન પર મહત્વાકાંક્ષી હાઇ-સ્પીડ રેલ પ્રોજેક્ટના પાયા નાંખશે. અમદાવાદ-મુંબઇ બુલેટ ટ્રેનના નામે વધુ જાણીતા એવા આ પ્રોજેક્ટ માટે ભારતે જાપાન સાથે હાથ મિલાવ્યા છે અને બંને દેશો વચ્ચે થયેલ કરાર હેઠળ વડાપ્રધાન નરેન્દ્ર મોદીના મેક ઇન ઇન્ડિયા પ્રોજેક્ટને પ્રોત્સાહન મળે એ હેતુ છે. ભારતની આ પહેલી બુલેટ ટ્રેન વર્ષ 2022માં ચાલુ થશે અને તેનું સંપૂર્ણ સંચાલન ભારતના સ્કિલ્ડ કર્મચારી દ્વારા જ થાય એ રીતે યોજના ઘડવામાં આવી છે.